19. Anlægsbevilling til renovering og etablering af elevtoiletter på skoleområdet (Åben)
Tidl. politisk behandling BY, 22.02.22, pkt. 8
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 3,0 mio. kr. til etablering 
og renovering af toiletter på [adresse] og på [adresse].
Byrådet behandlede 22. februar 2022 forslag til anlægsbevilling på 4,25 mio. kr. til renovering og etablering 
af toiletter på skolerne finansieret af det afsatte rådighedsbeløb i 2022 (A-209). Forslaget omhandlede dels 
renoveringer af 35 toiletter fordelt på fire skoler, og dels forslag om en ny tilbygning på [adresse] 
indeholdende 10 nye elevtoiletter. 
Byrådet bevilgede 1,25 mio. kr. til renoveringerne, mens forslaget om etableringen af toiletter i en ny 
tilbygning på [adresse] for 3 mio. kr. blev sendt tilbage til forvaltningen til revurdering.  I den forbindelse 
skulle muligheden for en anden placering af nye toiletter på [adresse] undersøges. Endelig ønskes et 
forslag til eventuel yderligere renovering af toiletter på skolerne indenfor den samlede budgetramme.
Forslag til ”Renovering og nyetablering af toiletter 2022” fremgår af bilag.
VURDERING
Teknik og Miljø har i samarbejde med ledelsen på [adresse] revurderet planerne om etablering af nye 
toiletter. På den baggrund foreslås dels en anden placering af de nye toiletter og dels en reduktion i antallet. 
Det nye forslag kan gennemføres for et væsentligt mindre anlægsbeløb, og indeholder otte nye elevtoiletter 
og et handicaptoilet. I det oprindelige forslag var foreslået en tilbygning indeholdende 10 nye elevtoiletter 
og et handicaptoilet.
På den baggrund foreslås det at lade den foreslåede tilbygning med nye toiletter udgå, og i stedet inddrage 
en del af fællesarealet ved henholdsvis mediateket og lærerværelserne til nye elevtoiletter. Skolen har 
anført, at de nye toiletters placering kan skabe unødig støj og uro i fællesarealerne. Dette vurderes at kunne 
imødegås ved en ny indretning af fællesarealerne ved de nye toiletter med nyt inventar og møbler. Det vil 
sige en indretning, der signalerer et fællesareal, der kan bruges til gruppearbejde, fordybelse mv.  
Som følge af de foreslåede ændringer i projektet på [adresse] vil det være muligt at renovere/etablere 
flere toiletter på andre skoler. Forvaltningen har gennemgået toiletterne på skolerne, og analysen har peget 
på [adresse] toiletter.
På Ulstrup Skole er der konstateret et væsentligt behov for renovering af skolens toiletter, og i 2020 blev 
fire toiletter på mellemtrinnet totalrenoveret. Samtidig er der behov for flere toiletter i indskolingen. Hvis det 
reviderede forslag på [adresse] bliver godkendt, er det muligt at renovere og udbygge en del af Ulstrup 
Skoles toiletter. I samarbejde med Ulstrup Skoles ledelse foreslås følgende på [adresse]:
Sagsnr. EMN-2020-25754
DokID: 2591602
Cirkeline Hermansen
Byråd
26-04-2022 19:00

Udskolingens toiletter renoveres. Toiletterne er for åbne og meget nedslidte, og med den foreslåede 
renovering sikres bl.a., at det enkelte toiletrum ikke har åben forbindelse.

Der etableres to nye toiletter i indskolingen. Dette kan lade sig gøre ved at inddrage to rengøringsrum 
og ombygge til to toiletter. Rengøringsrummene flyttes til andet sted på skolen.

Toiletter ved sundhedscentret renoveres.  
Projekterne gennemføres, så vidt det er muligt i 2022, og byggearbejderne tilrettelægges på en måde, så 
der ikke opstår væsentlige gener for eleverne og undervisningen i byggeperioden.
ØKONOMI
Der søges en anlægsbevilling på 3 mio. kr. til renovering og etablering af toiletter fordelt med 1,45 mio. kr. 
til [adresse] og 1,55 mio. kr. til Ulstrup Skole finansieret af det afsatte restrådighedsbeløb på 3 mio. 
kr. i 2022.
I beløbet er der taget højde for prisstigningerne i byggesektoren, men som følge af den nuværende situation 
med høje elpriser og forsyningsudfordringer på gas tages der forbehold for ekstraordinære prisstigninger 
på byggematerialer samt leveranceproblemer i byggesektoren. Derfor kan der blive behov for en justering 
og omprioritering af de beskrevne projekter. 
INDDRAGELSE
Ejendomscentret har udarbejdet anlægsforslagene i samarbejde med ledelsen på Hadsten og Ulstrup 
skoler. 
INDSTILLING
Direktøren for Teknik og Miljø indstiller til Byrådet:
1.
At godkende en anlægsbevilling på 3 mio. kr. til renovering og etablering af toiletter på [adresse] 
og Ulstrup Skole finansieret af det afsatte restrådighedsbeløb på 3 mio. kr. i budgettet 2022.
BESLUTNING
Børne- og Skoleudvalget, 5. april 2022:
Fraværende: Ingen
Indstilles godkendt.
Teknik- og Miljøudvalget, 6. april 2022
Fraværende: Ingen
Indstilles godkendt.
                
Økonomiudvalget, 19. april 2022:
Fraværende: Ingen
Indstilles godkendt.
Byrådet, 26. april 2022:
Fraværende: Ingen
Godkendt.
Bilag
1.
Bilag - Renovering og nyetablering af toiletter 2022 (2592654)
